Exqrch/javanese-Komodo-pixelgpt huggingface dataset:
Kanthi panjurung tenaga profésional mau, kualitas produksi Bahan Ajar Non Cetak wis banget dipercaya
Sapérangan institusi pamaréntah lan swasta wis dimanfaatake PPBANC kanggo sapérangan kabutuhan kaya ta mroduksi materi pelatihan, company profile, promosi, lan bahan pembelajaran kanthi wujud video, audiotape, audiografis, slide, utawa VCD
Fasilitas Penunjang UT nyepakake fasilitas ruwang patemonan, seminar, workshop, lan Balai Sidang UT sarta panginepan kang bisa nampung 3.000 wong
Fasilitas-fasilitas mau ing antarané: Jasa Pangembangan Sumber Daya Manusia
Anane kabutuhan pangembangan Sumber Daya Manusia (SDM) manut marang ngrembakane ngèlmu kawruh lan teknologi
Pendhidhikan yaiku wahana paling wigati sajeroning pangembangan SDM
Nganti seprene fasilitas pendhidhikan luwih dikonsentrasekake kanggo nyukupi kabutuhan pambangunan ing kutha-kutha gedhé
UT yaiku siji-sijiné pawiyatan luhur kang bisa njangko masarakat, ora mung ing kutha gedhé nanging uga ing kutha-kutha cilik, maah nganti tekan laladan plosok
UT bisa nglayani kabutuhan masarakat kanthi luwih jembar lumantar program-program iki: Peningkatan Kualitas Wiyata dan Pelatihan (Diklat) tumrap Pangelola lan Instruktur Diklat, kapérang saka: Strategi Komunikasi, kapérang saka: Komputer,kapérang saka: Pengembangan Kewirausahaan, kapérang saka: Jasa Penelitian & Pengembangan
Lembaga Penelitian dan Pengabdian kepada Masarakat UT (LPPM-UT) kang ngisori telung punjer, yaiku Pusat Penelitian, Pusat Pengabdian kepada Masarakat (PPM), lan Pusat Antar Universitas Peningkatan dan Pengembangan Instruksional (PAU-PPI).
Matah Ati (Sendratari) Matah Ati (sendratari) ya iku sendratari kang nyritakake lelakoning tresnaning Rubiyah, sawijining wanita saka désa Matah lan Raden Mas Said utawa Pangeran Sambernyawa nalika nglawan penjajah
Sendratari Matah Ati pisanan dipentasaké nalika "world premire" ing "Pista Raya 2010, Malay Festival of Arts",ing Teater Esplanade, Singapura tanggal 22-23 Oktober 2010
Sendratari Matah Ati nggambaraké kahananing Jawa ing abad 18 nalika paprangan nglawan VOC
Sawijining carita, ana ksatriya anama Raden Mas Said utawa kang sinebut Pangeran Sambernyawa
Nalika lewat ing désa Matah, panjenengané kepincut marang sawijining kenya kang jenenge Rubiyah
Rubiyah digambarake minangka wanodya kang ayu lan prasaja.
Empon-empon Empon-empon inggih punika manéka warni taneman ingkang mliginipun dipun-ginakaken kanggé tamba utawi obat tumrap penyakit-penyakit tinamtu
Empon-empon punika saged awujud oyod-oyodan, woh-wohan, utawi gegodhongan
Nanging, boten sadaya oyod, woh, utawi ron saged dipunwastani empon-empon
Namung sapérangan kemawon ingkang mligi damel obat utawi tamba
Empon-empon tumrap tiyang kathah, kajawi saged damel tamba ugi asring dipun-ginakaken kanggé bumbu masak, pramila boten nggumun manawi kathah ingkang migunakaken empon-empon punika
wonten sapérangan empon-empon jangkep kaliyan kagunanipun, kados ingkang kapacak ing ngandhap punika
Jahé inggih punika satunggaling empon-empon ingkang gadhah nama latin "Zingiber officinale".Jahé adatipun dipun-ginakaken kanggé bumbu masak ing masakan ingkang gadhah raos panas lan pedhes
Kajawi wonten Jawa, Jahe ugi dipun-ginakaken wonten India lan Cina kanggé bumbu masak
Jahé saged ugi kanggé campuran cemilan kados ta permèn jahé saha roti jahé
Jahé ugi dipundadosaken tamba utawi jamu kanggé manéka warni penyakit
Sampun kabukti manawi jahé punika kathah manfaatipun
Jahé saged kanggé komprès keseleo kanthi dipunparut rumiyin, ugi kanggé tamba pegel-pegel, lan sanèsipun
Ugi kanggé tamba masuk angin, mules-mules utawi dipunemut kanggé tiyang èstri ingkang nembé ngandhut kanggé ngicali raos gumoh
Jahé ugi saged damel campuran unjukan, kados ta STMJ (Susu Telor Madu Jahé), Ginger Alé, Jahé Telor, Sekoteng, Pokak lan sanèsipun
Kanggé jamu, jahé sapunika sampun sumadya kanthi cara ingkang praktis awujud jahé siyap saji, dados saged dipundamel wonten pundi kemawon
Wonten sapérangan jahé ingkang dipunmangertosi kaliyan tiyang kathah, kados ta: Temulawak
Temulawak ("Curcuma xanthorrhiza") inggih punika taneman obat ingkang kalebet ing suku temu-temuan (Zingiberaceae)
Temulawak taneman asli saking Indonesia, mliginipun Pulo Jawa, lajeng nyebar ing saindhenging nuswantara ngantos dumugi manca nagari
Sapunika, temulawak kathah dipuntanem ing Indonesia, Malaysia, Thailand, lan Filipina
Wonten ing sunda Temulawak dipunwastani koneng gedé, ewadéné wonten madura sinebut temu labak
Taneman punika saged gesang kanthi saé ing dataran cendhèk ngantos inggilipun 1500 mèter ing salumahing samodra lan subur ing wana tropis
Rimpang temulawak saged gesang kanthi saé ing siti ingkang mawur
Temulawak gadhah ciri bonggol semu kanthi dedeg ngantos langkung saking 1 mèter nanging kirang saking 2 mèter
Rimpang kadhapur kanthi sampurna lan kanthi pang ingkang kiyat, blegeripun ageng, ngepang, lan awerni coklat asemu abang, kuning tuwa utawi awerni ijo peteng
Ing saben tunas saking rimpang mbentuk ron 2 – 9 lembar kanthi mèmper bunder panjang, warni ron ijem utawi coklat semu ungu padhang ngantos peteng, panjangipun ron 31 cm – 84 cm lan ambanipun 10 cm – 18 cm, panjangipun pang ron kalebet lembaran 43 cm – 80 cm, ing saben lembar sinambung kanthi bogol lan pang ron radi panjang
sekaripun awerni kuning tuwa, kanthi wujud unik lan nggrombol
Pang alit lan sisik mèmper garis, panjangipun pang 9 cm – 23 cm lan ambanipun 4 cm – 6 cm, kanthi ron ingkang panjangipun nglangkungi utawi imbang kaliyan makutha sekar.
Ing Indonésia namung satunggal pérangan Temulawak ingkang dipun-ginakaken inggih punika rimpang temulawak kanggé damel jamu godhog
Rimpang punika ngandhut 48-59,64 % zat tepung, 1,6-2,2 % kurkumin dan 1,48-1,63 % lenga asiri lan dipunpitadosi saged mbiyantu kerja ginjel sarta anti inflamasi
kagunan sanès saking rimpang temulawak inggih punika kanggé obat jerawat, nambah nafsu makan, anti kolésterol, antiinflamasi, anémia, antioksidan, panyegah kanker,lan antimikroba
Taneman punika dipuntanem kanthi cara konvènsional ing skala alit kanthi migunakaken tèknologi budidaya ingkang prasaja, awit saking punika susah nemtokaken panggènan punjer pambudidaya temulawak ing Indonésia
Mèh ing saben tlatah padésan, mliginipun ing dataran sedang lan inggil, saged dipunprangguli temulawak mliginipun ing lahan ingkang éyup
Kencur ingkang gadhah nama ilmiah "Kaempferia galangal L." inggih punika empon-empon ingkang taksih sakulawargi kaliyan "Zingiberaceae", gadhah woh ingkang dagingipun empuk lan boten gadhah serat
Empon-empon punika gadhah nama sanès inggih punika "ceuko" utawi "tekur" (ing Acèh), "kaciwer" (ing Batak), "cakue" (ing Minang), "cikur" (ing Sunda), "sikor" (ing Kalimantan), "cekuh" (ing Bali), "cakuru" (ing Makasar), "asauli" utawi "sahalu" (ing Ambon), "ukap" (ing Irian), "sekur" (ing Lampung), saha "kencor" (ing Madura)
Manawi wonten ing njawi, kencur dipunwastani "humula" (ing Benggala), "kamung" (ing Burma), "prao" utawi "shan nai" (ing Cina), lan "herbe a kemfer" (ing Perancis)
Empon-empon kencur kalebet taneman ingkang gadhah gagang semu lan rungkut
Taneman punika gadhah ron ingkang bunder lan amba kanthi pucuk ingkang ciut, radi kandel
Ron taneman kencur thukulipun nglèngsrèh ing nginggilipun siti
Taneman punika gadhah ron ingkang cacahipun kathah lan gagang ronipun awarni radi pethak
Kembang kencur awarni wungu semu pethak alit, arum gandanipun, thukul ing sela-selanipun ron, lan gampil prithil
Taneman kencur gadhah oyod ingkang thukulipun nggrombol, manawi oyodipun dipunbelèk katingal daging oyodipun ingkang awarni pethak lan kulit oyodipun awarni soklat tuwa
Kajawi saking punika, gandanipun oyod kencur kraos èca manawi katandhingaken jinis "Zingiberaceae" sanèsipun
Taneman kencur asalipun saking India, sadèrèngipun kasebar ing Asia
Manawi wonten padésan, kencur gampil dipunpadosi amargi kencur limrah thukul ing tegalan utawi ing kebon
Sapunika, taneman kencur gampil dipunprangguli ing pot utawi latar griya minangka bumbu pawon utawi jamu
Taneman punika saé dipuntanem ing siti ingkang mawur, subur, lan wonten pasiripun sakedhik
Budidaya kencur kalebet lumayan gampil inggih punika pilih oyod ingkang tuwa, nanging taksih seger lajeng dipuntanem ing siti
Oyod ingkang dipuntanem punika badhé thukul tunas
Kajawi saking punika, saged ugi oyod ingkang seger punika dipunsimpen ing gudhang sadangunipun 1-2 minggu ngantos thukul tunasipun, lajeng tunas punika ingkang badhé dipuntanem.
Masjid Al-Akbar Masjid Nasional Al Akbar utawa bisa diarani Masjid Agung Surabaya yaiku masjid kang gedhé dhéwé nomer loro ana ing Indonésia dumunung ing tlatah Kutha Surabaya, Jawa Wétan sawisé Masjid Istiqlal kang ana ing Jakarta
Kaanan masjid kang ana ing sebelahan karo Dalan tol Surabaya-Gempol.Ndhuweni ciri kang paling gampang minangka delengi masjid yaiku anané kubah gedhé kang diapit kubah kang cacahé papat wangun cilik duwé warna biru
Uga duwé siji menara dhuwur 99 mèter.
Masjid Jami An-Nawawi Masjid Jami' An-Nawawi ya iku masjid kang mapan ing kacamatan Tanara, Serang, Indonésia
Masjid iki mapan ing cedhak komplek makam Tanara, kurang luwih 1 km ing sisih lor
Masjid iki mapan ing kampung kang arané Pesisir, désa Pedaleman
Ora ana kang ngerti wiwitané masjid kang dibangun déning Syekh Nawawi
Nanging yèn dikira-kira, Syekh Nawawi lair taun 1813 Masehi, dadi kira-kira masjid iki dibangun taun 1850 nganti 1860-an
Syekh Nawawi ngedegaké omah, ngurusi pesantrèn lan dadi imam masjid ing kampung iki
Nanging, amarga dhèwèké dirusuhi karo penjajah Walanda, dhèwèké lunga menyang Mekah
Syekh Nawawi banjur urip tekan sapatine
Jeneng masjid dijupuk saka jenenge Syekh Nawawi, amarga jaman biyèn dhèwèké kang asring kutbah, lan nyiarke agama Islam
Sawisé Syekh Nawawi lunga menyang Mekah, kabèh urusan masjid lan pesantren diurusi Kyai Arsyad Gasir, paklike, uga muride Syekh Nawawi
Nalika diurusi Kyai Arsyad Gasir masjid iki didandani nggunakaké bata lan semèn, kayu-kayu wiwit dikurangi
Ing jero masjid ana papat saka pondhasi
Diamèteré 50 cm, dhuwuré 5 m
Saka iki dibangun wiwit jaman Kyai Arsyad
Saka kang cacahé papat iki duwé teges sobat rasul kang cacahé papat ya iku, Abu Bakar Al-Shiddiq, Umar bin Khattab, Utsman bin Affan, lan Ali bin Abi Thalib
Saka papat iku miturut carita sadurungé didegake kyai Arsyad pasa 40 dina ndisek.
Harriet Beecher Stowe Harriet Beecher Stowe inggih punika salah satunggalipun jurnalis, novelis lan tokoh antiperbudakan
Novèl anggitanipun ’’’ Harriet Beecher Stowe’’’ ingkang irah-irahanipun ’’Uncle Tom’s Cabin’’ mawarni-warni ngengingi sistem perbudakan ing Amérikah Sarékat
Piyambakipun miyos minangka ’’’Harriet Beecher’’’ ing Litchfield, Connecticut, salah satunggalipun putra saking ’’’Lymen Beecher’’’, satunggalipun pendeta Protèstan
Ibunipun seds wekdal Harriet taksih gangsal taun
Para putranipun Beecher punika dipungulang kanthi tradisi agami ingkang ketat lan kanthi standar moral lan etika ingkang inggil
Nanging, ramanipun punika ugi nggegulang para putranipun supados gadhah toleransi agami lan nyengkuyung supados para putranipun punika gadhah pamanggih ingkang bébas, wantun urun rembag babagan isu wigatos ing wekdal samanten
Harriet punika siswi lan samangke dados guru ing salah satunggalipun sekolah seminari kanggé lare-lare èstri ing Kartford ingkang dipunkeloka déning sedhèrèkipun, Catherine
Sekolah punika minangka salah satunggalipun sekolah ingkang maringaken pendidikan kanthi serius tumrapipun lare-lare èstri
Kulawarga Beecher pindah ing Cincinnati, Ohio, ing salebetipun taun 1832, wekdal ’’’Lyman Beecher’’’ inpun pasrahi minangka pimpinan Lane Theological Seminary
Prastawa punika maringi kesempatan tumrapipun Harriet saperlu mirsani sedaya akibat perbudhakan ing nagara tetangganipun, Kentucky, ingkang namung dipunpisahaken lepen Ohio
Ing taun 1836, piyambakipun dhaup kaliyan Calvin Stowe, dhosèn sastra Injil ing Lane
Kekalihipun patutan cacahipun pitu
Calvin punika tansah nyengkuyung minat Harriet tumrapipun sastra
Ing salawasé gangsal dasa taun, Harriet punika sampun nerbitaken buku cacahipun tigang dasa buku, kalebet ugi novèl kanggé lare-lare lan tiyang ingkang sampun diwasa, cariyos cekak, puisi, artikel kalawarti, kajian teologis, cariyos perjalanan, lan pitedah praktis babagan penataan sesemahan
Gaya cariyosipun punika '’informal’’, kados menapa tiyang gineman, kados menapa ibu menapa ugi garwa biyasa, ndhèrèk nyengkuyung kawentaripun Harriet punika
bukunipun ingkang sepindhahan inggih punika kempalan carkak kanthi irah-irahan ’’The Mayflower: Sketches and Scenes and Characters among the Descendats of Puritans (1843)
Ing taun 1850, Calvin dipunpasrahi minangka profesor ing Bowdoin College ing Brunswick, Maine
Wanita-Wanita yang Mengubah Dunia
Universitas Trisakti Universitas Trisakti ya iku Pawiyatan luhur "(perguruan tinggi)" swasta kang mangon ing pusat kutha Jakarta ya iku ing Jalan Kyai Tapa, Grogol, Jakarta Kulon
Yèn dodelok saka panggonane, kaanan kampus Universitas Trisakti strategis sanget amarga manggon ing tegah-tengah kutha Jakarta Sajarah
Universitas Baerki Ing Pisanan Universitas Trisakti ngadeg jenenge Universitas Baperki kang dingadegake déning dhuwuran organisasi Baperki rikala taun 1958
Ora suwé saka iku, paseing taun 1962 jeneng iku maleh dadi Universitas Res Publica utawa kang luwih gampang diapal URECA
Universitas iki diyasa kanggo mangsuli kang jarene ana watesan jenjang pendidikan tinggi ing Indonésia, mbuh saka rakyat cilik utawa keturunan wong sugih
Weruh kaanan kaya ngono, mula Siauw Giok Tjhan, wartawan lan aktivis pulitik yasa wadhah lan medhia pembelajaran akademis kanggo bebrayan agung
Universitas Res Publika (1962 - 1965) Kapilihe jeneng Universitas Res Publica dhéwé dijupuk saka kethokan pidhato kepresidhènan kang diandharake déning Présidhèn Soekarno kang tegesé "Kanggo Bebrayan Agung", mula Universitas Res Publica rikala semono dadi wadhah pendhidhikan kang ngadeg lan ancase kanggo makili kepentingane rakyat lan bebrayan agung
Tahun 1965 ana kedadeyan G30S PKI lang njalari Baperki dibubaraké déning pamarintah Orde Baru ing taun 1966
Kedadeyan iku langsung njalari kekuwasaan URECA dijupuk déning pamaréntah manèh
Kaanan kaya ngono amarga URECA kalebu kang diarani salah siji kendaraan saka kumpulane Kuminis Indonésia kang anti Pancasila, lan dianggep wis berkhianat marang nagarané dewe
Sawisé pamarintahane Présidhèn Soekarno mudhun, akèh mahasiswa URECA kang sadurungé kedhaftar ing Universitas iku, ora gelem ndhaftarake manèh status kemahasiswaane dhéwé-dhéwé
Kaanan kaya iki amarga akèh saka dhèwèké kabèh kang wis ndhaftar dadi anggota, partisipan utawa pengurus saka organisasi CGMI (Consentrasi Gerakan Mahasiswa Indonésia) kang racaké nglawan pamarintah utawa mung kuwatir bakal stigmatisasi kiwa sarta paham kuminise
Banjur Universitas Trisakti ngadeg sawisé dibubaraké Universitas Res Publica déning pamarintah orde baru
Universitas Trisakti (1965 - sekarang) Miturut konsesus mau mula Universitas Trisakti diarani unit perguruan tinggi swata kang nomer siji lan mung ana siji kang diadegaké déning pamarintah Républik Indonésia
Pisanan ngadege Universitas Trisakti mung ana 5 fakultas, ya iku Fakultas Teknik kang ing ngisore uga ana 5 jurusan (Teknik Mesin, Teknik Elektro, tèhnik Sipil, Arsitektur dan Seni Rupa), Fakultas Kedhokteran Gigi, Fakultas Kedhokteran, Fakultas Ékonomi kang duwé 2 jurusan (EkonomiPerusahaan lan Ékonomi Akutansi), sarta Fakultas Hukum dan Pengetahuan Masarakat
Jaman saiki kampus Universitas Trisakti uga dikenal amarga ana sambung gayute karo kedadeyan 12 Mèi 1998 utawa luwih kerep diarani karo Tragedi Trisakti kang njalari patang mahasiswa Universitas Trisakti séda ketembak aparat keamanan rikala padha dhemo ing dalan gedhé
Mahasiswa kang wis séda ya iku: Garudha Mulya Lesmana, Hafidhin Royan, Hery Hartanto lan Hendriawan Sie
Universitas Trisakti resmi sasi Juni taun 1966 banjur migunakaké lambang Trisula kang diputusake sawisé dianake sayembara nggawé lambang kanggo Universitas Trisakti
Ide nggawé lambang iku saka pidhato Dr
Soekarno Présidhèn Républik Indonésia kang nomer siji
Ana ing pidhato panjenengané, akèh materi-materi kang akhire ngewenehi inspirasi kaciptane lambang trisula mawa lambang lan identitas diri saka Universitas Trisakti
lambang mau ya iku panyempurnaan saka Eko Purwoto MA kang ditugasi kanggo ndhandhani lan nyempurnakake saka akèhé désain kang lumebu saka asil sayembara mau
Panyempurnaan iku dirakake amarga lambang Universitas Trisakti kang anyar bisa ngewakili falsafah urip dhedhasar Pancasila
Amerga iku gambar tumbak kang kegambar ing gambar trisula iku dibusak lan digenti karo sikil cacah lima kang madhani kelopak kembang
“Sikil” lima iku nglambangake Pancasila lan ana ing désain lambang didelehake ing ngisor wujud trisula, kang ngewenehi teges mawa Pancasila dadi dhedhasar kanggo Universitas Trisakti
Désain pungkasane ya iku lambang Universitas Trisakti kang saiki, ya iku logo tanpa dhasar apa-apa
logo mau bisa diartikake kaya ngisor iki: Telung pondhasi pemahaman iku diarani mawa istilah Trikarma kang banjur dadi saka guru ing perkembangan lan pertumbuhane Universitas Trisakti ing akèh aspek panguripan kebangsaan lan nagara sabanjuré
Jaman saiki Universitas Trisakti duwé total mahasiswa aktif punjul 30.000 wong
Universitas Trisakti utawa kang biyasa disingkat Usakti kang mawa kampus swasta gedhé dhéwé ing Jakarta kang duwé 9 fakultas ya iku: Program Studi
Universitas Trisakti nduwé 23 program studi Sarjana (S1) ditambah karo 8 program studi pascasarjana (S2)
Lan 3 program studi dhoktoral (S3)
Total dhosen pengajar cacahé 1.019 dhosen biyasa lan 888 dhosen luar biyasa
Saka kabèh dhosen mau, 68 wong wis duwé kalungguhan akademis mawa guru besar
Program Diploma Tiga (D-3)
Program Diploma Universita Trisakti digawé kanggo nyukani solusi mawa cara mbantu nyediani tenaga makarya kang trampil lan siyap makarya, mligine tenaga makarya kang nguwasai lan ngeteni masalah umum kantoran padha karo tuntutan perkembangan jaman
Universitas Trisakti nduwé 9 fakultas lan 23 jurusan akademis kanggo pembelajaran Strata 1 (S-1) Program Studi Sarjana
kultas Seni Rupa dan Désain
Chairul Tanjung Chairul Tanjung (#ALIH) inggih punika pangusaha saking Indonésia
Chairul Tanjung misuwur minangka konglomerat Indonésia ingkang namanipun naté kacathet ing urutan 927 saking 1000 tiyang paling sugih sadonya versi kalawarti Forbes kanthi kasugihan USD 1 Milyar
Chairul Tanjung ngrembakaken perusahaan "Para Group", salajengipun nama kasebat dipun-gantos dados CT Corp
Lumrahé CT Corp kapérang dados tigang perusahaan subholding inggih punika Mega Corp, Trans Corp, lan CT Global Resources.Mega Corp inggih punika perusahaan induk kanggé "jasa keuangan" ingkang nglayani masarakat ing babagan perbankan, asuransi, pambeyayaan, lan pasar modal
Trans Corp punika perusahaan bisnis medhia, gaya pagesangan, lan hiburan
Wonten ing perusahaan punika, wonten kalih stasiun TV, inggih punika Trans TV lan Trans 7
Chairul miyos ing jaman "orde lama" ing Jakarta
Panjenenganipun punika putranipun A
G Tanjung ingkang nyambut damel dados wartawan lan sampun ngedalaken gangsal ariwarta
Nalika jaman samanten ramanipun kepeksa nutup perusahaan pers-ipun amargi bènten prinsip kaliyan panguwaos pulitik ing jaman samanten
Nalika taun 1981, Chairul mlebet Universitas Indonésia kanthi milih jurusan kadhokteran waja
Amargi agengipun beaya kuliah, ndadosaken Chairul nyobi kanggé sadean manéka warni barang/piranti kanggé mbiyayani kuliahipun
Panjenenganipun miwiti sadean kaos, buku kuliah, lan manéka warni piranti kadhokteran
Sasampunipun Chairul lulus, lajeng nyobi kanggé mbika toko piranti medhis lan ugi piranti laboratorium nanging ngalami bangkrut
Sasampunipun punika, Chairul ugi nyobi satunggalipun babagan usaha kontraktor lan sampun ngerjakaken manéka proyek indhustri mliginipun piranti saking rotan
Sasampunipun punika Chairul nyobi yasa perusahaan "Pariarti Shindutama" kaliyan kanca-kancanipun
Kawitanipun, perusahaan punika sampun nandhangi jinis ekspor
Ekspor-ipun inggih punika sepatu
Bisnis Chairul dados minggah amargi perusahaanipun angsal pesenan 160 èwu pasang sepatu lare alit saking Italia
Nalika samanten Chairul gadhah pamikiran ingkang bènten kaliyan kanca bisnisipun, saéngga Chairul nyobi kanggé ngembangaken bisnisipun piyambak.
Dwisatya Dwisatya Pramuka menggah suraosipun makaten: Cathetan suku
Vertigo Vertigo yaiku wujud gangguan keseimbangan ana ing kuping bagéan jêro, sing bisa marakaké pênderita ngrasa mumêt (ngrasa yèn panggonan sakiwa têngêné munyêr)
Kadadéan kaya mangkono iku suwéné bisa mênitan, jam-jaman, malah uga bisa nganti pirang-pirang dina
Vertigo bisa ngganggu aktifitas, sanajan ora marakaké organ tubuh liyané mèlu lara
Panyêbab vertigo yaiku: Tandha-tandha
Gêjala vertigo yaiku ngrasa mumêt, utawa ngrasa yèn kaanan sakiwa têngené munyêr
Macemé vertigo ana 2, yaiku:
Gamelan Angklung Gamelan Angklung iku gamelan sing ana ing Bali
Gamelan iki sing tuwa dhéwé
Biyèn gamelan iki mung dienggo kanggo upacara Ngaben ing tlatah Bali
Nanging, saiki Gamelan Angklung ora mung dienggo kanggo upacara Ngaben, nanging uga dienggo hiburan kanggo wong Bali
Lee Donghae Lee Donghae, utawa kerep diarani mawa jeneng artisé Donghae, ya iku anggota Super Junior kang lair ana ing Mokpo, Jeollanam, Koréa Kidul, 15 Oktober 1986
Donghae ya iku anak ragil
Dhèwèké duwé kakak lanang jenengé "Lee Donghwa"
Donghae mèlu audisi ""SM Youth Best Contest 2001"
Ana ing kontès iku Donghae dadi juara telu lan éntuk penghargaan "Best Outward Appearance""
Saka kontès iku Donghae dikontrak déning SM Entertainment lan kepilih dadi salah siji murid "training"
Kurang luwih patang taun di"training", Donghae "debut" bareng Super Junior taun 2005
Taun 2008, Donghae di"rekrut" dadi anggota "sub-grup" Super Junior, Super Junior-M
Ora mung nyanyi lan nari, Donghae uga bisa "akting", ya iku dadi lakon ana ing filem Mystery 6 (2006)
Ing filem iku, Donghae "akting" karo anggota Super Junior liya ya iku Choi Siwon
Profil saking Donghae ya iku:
Temugiring Temugiring utawa jeneng Latine Curcuma Héynéana Vahl ya iku tuwuhan obat kang bisa ditandur taunan
Tuwuhan iki yèn ditandur, dhuwuré bisa nganti rong mètér (2 mètér)
Temugiring bisa ditandur ing kebon utawa petarangan omah,
Laila lan Majnun Laila lan Majnun ( " Leyli wa Majnun", "Laila lan Majnun") iku carita asmara
Carita iki digawé déning pujangga Pèrsi Nizami Ganjavi lan carita sastra sing kaping telu saka limang carita,"Khamsa"
Qays (Majnun) ingaran majnun amarga rasa tresna marang Laila ing sekolahané bapaké Laili, nanging ora direstoni déning bapaké Laili
Majnun banjur saya seneng marang Laili lan dhèwèké ndelengi kanthi permatéi tingkah polahé Laili, mula iku banjur diceluk (, "edan")
Karya sing digawé déning Nizami iki akèh niru saka carita asliné saka arab, kalebu Amir Khusrow Dehlavi ya iku Majnun wa Leyli (rampung taun 1299), lan versi Jami, rampung taun 1484, akehé 3.860 bait
Carita liya sing niru saka carita asliné saka Arab lan misuwur ya iku Maktabi Syirazi lan Hatefi (ninggal taun 1520), sing misuwur ing Turki lan India
Majnun tresna marang Layla binti Mahdi bin Sa'ad (luwih misuwur déning sebutan Layla Aamiriya) saka suku sing padha
Dhèwèké banjur nulis gurit-gurit katresnan marang Layla
Saking kerepé nulis gurit lan ngoyak-oyak Layla, mula dhèwèké banjur di undang Majnun (gendheng)
Nalika dhèwèké arep nglamar Laila, bapaké Laila ora setuju amarga Laila wis dijodohaké marang wong liya
Nalika Majnun krungu kabar yèn Laila arep rabi, dhèwèké lunga saka kamp suku lan urip ing padang pasir.Kaluwargané wis ora kuwawa ngarep-arep dhèwèké mulih omah, mula saben dina dhèwèké dikirimi panganan
Saben dina dhèwèké maca lan nulis gurit nganggo tongkaté
Layla wektu iku wis ngalih menyang Irak, dhèwèké lara banjur mati amarga lara ati amarga kelangan demenane
Majnun tinemu mati ing padang pasir taun 688 AD
Dhèwèké wis nulis telung bait gurit ing dhuwur watu
Akèh prastawa sing kadadéan nalika dhèwèké mati lan gendheng
Akèh puisine dhèwèké sing wis disusun dadi siji
Saka legendha Iran, kisah Laila Majnun misuwur kanthi basa Pèrsi awit wektu Rudaki lan Baba Taher.
Lakon wayang Lakon Wayang kang ditampilake ing pagelaran wayang kulit sing njupuk saka épos Ramayana lan Mahabharata saka India
Épos mau di jarwakaké menyang basa Indonésia saka basa sansekerta lan marang basa jawa kuna abad X
Lakon kang disajikake ing pagelaran wayang mawa sumber saka gancaran lan ana kang mawa sumber saka lakon wujud pakem balungan